DA
L 205/36
21L.A.11
Den Europæiske Unions Tidende
5.8.2022
Resultater og bemærkninger
a) Den fysiske eller juridiske person, der er indehaver af eller har ansøgt om et typecertifikat, et supplerende typecertifikat, en godkendelse af en større reparationskonstruktion, en flyvetilladelse, et luftdygtighedsbevis, et begrænset luftdygtig­ hedsbevis, et støjcertifikat eller et begrænset støjcertifikat, eller som har afgivet en erklæring om konstruktionsoverens­ stemmelse eller en erklæring om konstruktions- eller produktionskompetence, eller som producerer luftfartøjer, motorer, propeller eller dele i henhold til dette bilags subpart R, skal efter at have modtaget meddelelsen om undersøgel­ sesresultaterne træffe følgende foranstaltninger inden for den frist, som den kompetente myndighed fastsætter i henhold til 21L.B.21, litra d) eller e): 1. identificere den eller de bagvedliggende årsager samt den eller de medvirkende faktorer, som ligger til grund for den manglende overensstemmelse 2. opstille en plan for afhjælpende foranstaltninger og forelægge den for den kompetente myndighed 3. påvise gennemførelsen af afhjælpende foranstaltninger til den kompetente myndigheds tilfredshed.
b) Der tages behørigt hensyn til eventuelle bemærkninger, som den kompetente myndighed måtte fremsætte i henhold til punkt 21L.B.21, litra f).
Den fysiske eller juridiske person registrerer den afgørelse, der træffes med hensyn til disse bemærkninger.
21L.A.12
Måder for overensstemmelse
a) En fysisk eller juridisk person må anvende alternative måder for overensstemmelse med henblik på denne forordning i stedet for de acceptable måder for overensstemmelse (AMC).
b) Hvis en fysisk eller juridisk person ønsker at anvende alternative måder for overensstemmelse, skal de, før de anvender sådanne måder, forelægge den kompetente myndighed en fyldestgørende beskrivelse heraf.
Beskrivelsen skal omfatte eventuelle revisioner af håndbøger eller procedurer, som måtte være relevante, samt en redegørelse for, hvordan der opnås overensstemmelse med denne forordning.
c) Den fysiske eller juridiske person må anvende disse alternative måder for overensstemmelse med forbehold af den kompetente myndigheds forudgående godkendelse.
SUBPART B — TYPECERTIFIKATER 21L.A.21
Anvendelsesområde
Denne subpart fastlægger proceduren for ansøgning om typecertifikater og fastlægger de rettigheder og forpligtelser, der gælder for ansøgerne om eller indehaverne af sådanne certifikater for materiel, når materiellet er en af følgende: a) en flyvemaskine med en maksimal startmasse (MTOM) på 2 000 kg eller derunder og en maksimal passagersædekonfi­ guration for operation på fire b) et svævefly eller motorsvævefly med en maksimal startmasse (MTOM) på 2 000 kg eller derunder c) en ballon d) et varmluftsluftskib e) et passagergasluftskib konstrueret til højst fire personer f) et rotorluftfartøj med en maksimal startmasse (MTOM) på 1 200 kg eller derunder og en maksimal passagersædekonfi­ guration for operation på fire g) en stempelmotor eller en propel med fast pitch, som er beregnet til installation på et luftfartøj som omhandlet i litra a)-f).
I sådanne tilfælde bør det i typecertifikatets specifikationsblad behørigt angives, at det kun er tilladt at installere motoren eller propellen på sådanne luftfartøjer h) et gyroplan.
21L.A.22
Berettigelse
Enhver fysisk eller juridisk person, der har påvist eller er i færd med at påvise sin konstruktionskompetence i overensstemmelse med punkt 21L.A.23, kan ansøge om et typecertifikat på betingelserne i denne subpart.